
תוכן בינה מלאכותית גנרטיבית עשוי להיות שגוי.]

 הנדון: העלאות בדרגה לדרגת תת-ניצב במשטרת ישראל 
בשם התנועה למען איכות השלטון בישראל, ע"ר (להלן: "התנועה"), הרינו מתכבדות לפנות אליכם בעניין העלאות דרגה במשטרת ישראל לדרגת תת-ניצב, אשר נדרש כי ייעשו על בסיס שיקולים ענייניים ובראשם מקצועיות, וכן בהתחשב בריסון ובאיפוק הנדרשים באופן כללי בפעולות השר לביטחון לאומי בתקופת בחירות. 
1. ביום 19.8.2026 פורסם כי נצ"מ דביר תמים, המפקד כיום על הר הבית, יקודם בקרוב לדרגת תת-ניצב במשטרה באישור השר לביטחון לאומי, איתמר בן גביר. זאת, כך לפי הפרסום, בעקבות שביעות הרצון של השר ואשתו מפעילותו של נצ"מ דביר תמים, וכחלק מהסכמה שהתקבלה בין השר למפכ"ל המשטרה. עוד פורסם כי "בתמורה" לקידום זה, יקודם גם נצ"מ ארז קעטבי, כיום עוזר המפכ"ל, לדרגת תת-ניצב. זאת, אף על פי שאך לפני כשנה קודם הוא לדרגת נצ"מ. [footnoteRef:1] [1:  ג'וש בריינר (@JoshBreiner) X (19.8.2026, 9:59). ] 

2. ברקע הדברים יצוין, כי על פי פרסומים, ביום 16.8.2026, שלושה ימים עובר לפרסום אודות הקידומים הצפויים, לראשונה אישרה המשטרה ליהודים להתפלל בהר הבית עם סידורי תפילה. זאת, בניגוד לסטטוס קוו הנהוג בהר הבית מאז שנת 1967, [footnoteRef:2] ובהתאם לעמדתו של השר לביטחון לאומי כפי שהובעה לא אחת.[footnoteRef:3]  [2:  ניר חסון "בפעם הראשונה, יהודים התפללו בהר הבית עם סידורי תפילה והעידו כי המשטרה התירה זאת" הארץ (16.8.2025).]  [3:  ניר חסון "בן גביר: אני הדרג המדיני – והדרג המדיני מתיר תפילת יהודים בהר הבית" הארץ (24.7.2024).] 

3. סעיף 7 לפקודת המשטרה [נוסח חדש], התשל"א-1971 (להלן: "הפקודה") קובע כי "השר רשאי למנות שוטר או אדם אחר למלא כל תפקיד מתפקידיו של קצין משטרה בכיר או להשתמש בכל סמכות מסמכויותיו, הכל בכפוף לתנאים שנקבעו", כאשר קצין משטרה בכיר מוגדר בסעיף 1 לפקודה כשוטר בדרגת סגן ניצב ומעלה. אם כן, הסמכות למנות קצין משטרה בכיר בדרגת תת-ניצב נתונה לשר לביטחון לאומי.
4. כמו כן, הדין קובע כי לצורך החלטת השר על העלאת שוטר בדרגה לדרגה לתת-ניצב, נדרשת בשלב ראשון קבלת המלצת מפכ"ל המשטרה בעניין, אשר תתבסס על מכלול נתוני המועמד. חובה זו קבועה בסעיף 4(ב) לנוהל 02.01.02 של המשרד לביטחון לאומי בנושא ״גיוס, מינוי, העלאה בדרגה ופרישה של קצונה בכירה במשטרת ישראל ובשירות בתי הסוהר״ (להלן: ״הנוהל״), העוסק בדרכי המינוי של קצינים בכירים (בדרגה בכירה – דרגת סנ"צ ומעלה, לפי סעיף 2(א) לנוהל).[footnoteRef:4] על-פי הנוהל, המלצת המפכ"ל צריכה להיות מנומקת, ולכלול את כלל הנתונים הנוגעים למועמד, לרבות השכלת המועמד והכשרתו; תפקידים קודמים שביצע המועמד; משרת התקן אליה מתבקש גיוס המועמד; דרגת התקן של המשרה אליה מתבקש גיוס המועמד; דרגת הגיוס המבוקשת של המועמד; תיקו האישי; ונתוני המשמעת הנוגעים למועמד (סעיף 4(ב)(2) לנוהל). [4:  נוהל המשרד לביטחון הפנים 02.01.02 ״גיוס, מינוי, העלאה בדרגה ופרישה של קצונה בכירה במשטרת ישראל ובשירות בתי הסוהר״ (21.12.2010).] 

5. כמו כן, נקבע בפסיקת בית המשפט העליון כי בהפעלת סמכותו למינוי קצין משטרה בכיר, השר "כפוף לכללי המשפט המנהלי, וככזה הוא מותנה בחובת היוועצות, ושמיעת עמדת המפקח הכללי של המשטרה וגורמים מקצועיים נוספים, עובר למינוי".[footnoteRef:5]  [5:  בג"ץ 1993/03 התנועה למען איכות השלטון בישראל נ' ראש הממשלה, פס' 34 לפסק דינו של כב' השופט ריבלין (פורסם בנבו 9.10.03).] 

6. יוזכר, כי קידומים ומינויים מסוג זה, המצויים בסמכותו של השר הממונה, צריכים לעמוד בכללי המשפט המנהלי, ובכלל זאת הקפדה על שקילת השיקולים הענייניים הנוגעים לעניין בלבד (ראו למשל: בג"ץ 54321-03-25 התנועה למען איכות השלטון בישראל נ' ממשלת ישראל ‏(‏נבו 21.5.2025‏)‏‏, פס' 40 לפסק דינו של כב' הנשיא עמית). דברים אלה מקבלים משנה תוקף כאשר עסקינן בגוף אכיפה עתיר "סמכויות שלטוניות ייחודיות אשר עומדות 'בגרעין המזוקק ביותר של הפונקציות השלטוניות הנובעות מן הריבונות" [..] "ואשר כרוכות בפגיעה ממשית בגרעין הקשה של זכויותיו החוקתיות של הפרט", כפי שנקבע בפסיקת בית המשפט העליון.[footnoteRef:6]  [6:  בג״ץ 8987/22 התנועה למען איכות השלטון בישראל נ׳ הכנסת, פס׳ 1 לפסק דינו של מ״מ הנשיא (כתוארו אז) עמית (נבו 2.1.2025), פס' 80 לפסק דינו של מ"מ הנשיא פוגלמן.] 

7. בהקשר זה נקבע, כי על המשטרה להפעיל סמכויותיה באופן עצמאי וממלכתי, על יסוד שיקולים מקצועיים בלבד, באופן בלתי תלוי ובלתי מוטה וזאת על מנת "למנוע ניצול לרעה של הכוח העצום שנתון בידי המשטרה, ולהבטיח כי משטרת ישראל תמלא את תפקידה כמשטרה של מדינת ישראל, ולא של ממשלת ישראל".[footnoteRef:7]  [7:  שם, פס' 203-204 לפסק דינו של כב' השופט (כתוארו אז) פוגלמן.] 

8. כמו כן, בית המשפט העליון עמד בפסיקתו על החשש כי יכולתו של השר למנות אנשים לפי טעמו והשקפתו, יוביל להשפעה פוליטית על שיקול הדעת שמפעילים גורמי המשטרה בהפעלת סמכויותיהם:
"סמכות זו מקנה לשר, בעקיפין, 'שליטה רבה על המשטרה' ובפרט 'כוח רב למנות אנשים לפי טעמו והשקפתו, ולהרחיק כאלה שאינם מקובלים עליו' [...] מצב דברים זה מקים, למרבה הצער, קושי גדול [...] בכל הנוגע לחשש מפני השפעה פוליטית על שיקול הדעת שמפעילים גורמי המשטרה במסגרת הפעלת סמכויותיהם".[footnoteRef:8] [8:  שם, פס' 72 לפסק דינו של כב' השופט סולברג.] 

9. לעניין זה יפות גם קביעות בית המשפט העליון במספר פסקי דין בנושא, כמו גם בספרות:
"הסיבה שבגינה המשטרה הוגדרה כעצמאית לאורך כל שנות קיומה של המדינה, תוך שהיא כפופה למרות הדין בלבד, הייתה כדי לנתק אותה מהלך הרוח של פוליטיקאי ספציפי או של ממשלה ספציפית, כדי למנוע מצב שבו המשטרה היא של הממשלה ולא של המדינה".[footnoteRef:9]  [9:  שם, בפס' 28 לפסק דינו של מ"מ הנשיא עמית.] 

[bookmark: Seif1372]"בהגנתה על האיזון העדין הקובע את זכויות האדם בישראל, צריכה המשטרה לפעול בדומה לשופט. היא חייבת לפעול מתוך עצמאות ואי תלות. כמו שופט, אין על המשטרה מרות, זולת מרותו של החוק. המשטרה היא אמנם חלק מהרשות המבצעת, אך אין היא המשטרה של הממשלה, היא המשטרה של המדינה".[footnoteRef:10]  [10:  אהרון ברק "המשטרה וזכויות האדם בישראל" מבחר כתבים א 680 (תש"ס).] 

 "פעילותם של שירותי הביטחון בכל מדינה דמוקרטית שוחרת חוק מתקיימת בסימן של מתח מתמיד: מחד גיסא, כל הפעלת כוח ממוסדת חייבת להיות כפופה לשלטון הנבחר; מאידך גיסא, יש להבטיח שסמכויות מסוימות של גופי הביטחון יישארו מנותקות מהכוונה פוליטית. דברים אלה, שהם נכונים באופן כללי, אמורים ביתר שאת ביחס למצבים שבהם סמכויותיהם של שירותי הביטחון מופעלות כלפי אזרחי המדינה, מי שאוחזים ב"מניית היסוד" הדמוקרטית – הזכות לבחור ולהיבחר, וכן החירות לפעול בזירה הציבורית בתקופות שבין מערכות בחירות, בין השאר באמצעות הבעת דעה.״[footnoteRef:11] [11:  בג"ץ 54321-03-25 התנועה למען איכות השלטון בישראל נ׳ ממשלת ישראל, פס' 1 לפסק דינה של כב' השופטת ברק-ארז (נבו 21.5.2025).] 

10. אם כן, תפקידיה של המשטרה וסמכויותיה, העומדות בגרעין הקשה של הזכויות החוקתיות של הפרט, מדגישים את ההכרח כי לדרגות הפיקוד הבכירות ימונו שוטרים מקצועיים, א-פוליטיים אשר יוכלו לפעול בצורה עצמאית, ואשר יהיו נאמנים בראש ובראשונה לאינטרס הציבורי ולעקרונות שלטון החוק. זאת, על מנת לאפשר את ביצוע הסמכויות האמורות תוך שמירה על עקרונות של מינהל תקין ועל זכויות יסוד. 
11. כמו כן, כפי שהדגיש גם בית המשפט העליון, סמכותו של השר בקביעת המינויים לדרגות הבכירות מקנה לו שליטה רבה על המשטרה, ואת הכוח לקדם ולחזק קצינים על סמך נאמנותם והתאמתם להשקפותיו. החשש שהביע בית המשפט העליון ביחס לשליטתו של השר במינויים במשטרה קיבל ביטוי בהתנהלותו החוזרת והנשנית של השר בן גביר מעת מינויו לתפקיד בניגוד לדין – כאשר השר הפר ועודנו מפר את מתווה העקרונות אליו התחייב מול היועצת המשפטית לממשלה, ואשר קיבל תוקף שיפוטי במסגרת החלטת בית המשפט העליון.[footnoteRef:12] כמו כן, לפי פרסום נוסף אך לאחרונה, השר לביטחון לאומי מונע מינויים בכירים של שוטרים – וזאת לא מטעמים עניינים ומקצועיים, אלא משום שהם אינם מיישרים קו עם עמדותיו.[footnoteRef:13] [12:  בג"ץ 9037-08-24 הכהן ואח' נ' ראש הממשלה ואח' (נבו 5.5.2025).]  [13:  לירן תמרי ומאיר תורג'מן "קצין נוסף נגד בן גביר: דובר אח"מ לשעבר ש"לא יישר קו" לא קודם – ופנה לבג"ץ" Ynet (19.8.2026).] 

12. התנהלות השר בן גביר בתפקידו כשר לביטחון לאומי כאמור – באופן חוזר ונשנה בניגוד לדין ותוך פגיעה קשה בעקרונות יסוד משטריים ובראשם עצמאות משטרת ישראל, אופייה הממלכתית והא-פוליטי, שמשמעותה היא "דחייה דה פקטו של עקרון עצמאות המשטרה"[footnoteRef:14] – אך מחזקת את ההכרח להקפיד כי בקידום מפקדים בכירים ישקלו השיקולים הרלבנטיים והענייניים בדבר מקצועיות המועמד, וכי הקידום לא ייקבע על סמך שביעות רצון של השר בלבד.  [14:  תצהיר תשובה מטעם היועצת המשפטית לממשלה בג"ץ 9037-08-24 הכהן ואח' נ' ראש הממשלה ואח' מיום 26.2.2026.] 

13. כמו כן, יוזכר, כי מאז יום 18.7.2026, ובהתאם לסעיף 3 לחוק מימון מפלגות (תיקון מס' 46 – הוראת שעה) התשפ"ו-2026, אנו מצויים בתקופת בחירות לכנסת ה-26 שעתידות להיערך ביום 27.10.2026. בתקופת בחירות הדין הוא כי מתחם הסבירות בהפעלת הסמכויות העומדות לממשלה ולחבריה הוא מצומצם יותר,[footnoteRef:15] וכן כי הממשלה מחויבת לפעול "באיפוק רב בהפעלת סמכויותיה – במיוחד לגבי כל אותם עניינים שאין בהם כורח או דחיפות מיוחדת".[footnoteRef:16] בענייננו, על פניו, דומה כי אין כל כורך או דחיפות מיוחדת בקידום העלאות הדרגה עליהם הסכימו השר לביטחון לאומי ומפכ"ל המשטרה, ועל כן, בהתאם לפסיקה כאמור, חלה על השר חובת איפוק מוגברת גם בעת הפעלת סמכותו זו.  [15:  בג"ץ 1004/15 התנועה למשילות ודמוקרטיה נ' השר לבטחון פנים (נבו 1.4.2015)‏‏. ]  [16:  בג"ץ 6197/22 איגוד רבני הקהילות בישראל נ' שרת החינוך ‏(‏נבו 8.12.2022‏)‏‏.] 

14. אם כן, בענייננו, מהמתואר לעיל עולה חשש כי העלאות הדרגה עליהם הסכימו השר לביטחון לאומי ומפכ"ל המשטרה אינן נובעות ממניעים ענייניים ומקצועיים, אלא מקורן בשיקולים פוליטיים כגון נאמנות לשר והנכונות לקדם את רצונותיו, גם כאשר הדבר כרוך בשינוי מהותי של עמדתה הקודמת של המשטרה. כמו כן, בהתאם להלכה שהוזכרה לעיל, בהינתן הבחירות הקרבות, על השר לביטחון לאומי לנהוג בהחלטותיו ופעולות תוך האיפוק והריסון במידה הנדרשת. 
15. אשר על כן, נתכבד לבקש כי השר לביטחון לאומי ומפכ"ל המשטרה יפעלו לביצוע העלאות בדרגה וקידומים על יסוד שיקולים ענייניים ומקצועיים, תוך הקפדה על קיומו של הליך מינהלי תקין וסדור ומנומק, כפי שפורט לעיל. זאת הן ככלל, ובפרט נוכח האיפוק והריסון החלים על השר בתקופת בחירות על פי הדין.


[image: ][image: תמונה שמכילה שרטוט

התיאור נוצר באופן אוטומטי]בכבוד רב,
	_____________________
	________________
		[image: ]_______________

	יעל בלוך, עו"ד
	תמר קדם, עו"ד
	אופיר דיין,עו"ד

	מנהלת מחלקת ליטיגציה
	מחלקת ליטיגציה
	מחלקת ליטיגציה











העתק:
ניצב עו"ד עירן נהון, היועץ המשפטי למשטרת ישראל
עו״ד גלי בהרב מיארה, היועצת המשפטית לממשלה 

